SCM จัดประชุมผู้ถือหุ้นปี 65 ไฟเขียวปันผล 0.29 บ.
SCM จัดประชุมผู้ถือหุ้นปี 65 ไฟเขียวปันผลครึ่งหลังปี 64 หุ้นละ 0.29 บ. ตอกย้ำการเป็นหนึ่งในหุ้นที่เติบโตและให้ผลตอบแทนสม่ำเสมอ เดินหน้าขยายธุรกิจทั้งในและต่างประเทศ สร้างการเติบโตยั่งยืน
SCM จัดประชุมผู้ถือหุ้นปี 65 ไฟเขียวปันผลงวดครึ่งหลังปี 64 หุ้นละ 0.29 บ. ตอกย้ำการเป็นหนึ่งในหุ้นที่เติบโตและให้ผลตอบแทนสม่ำเสมอ
27 เม.ย. 2565

บริษัท ซัคเซสมอร์ บีอิ้งค์ จำกัด (มหาชน) หรือ SCM ระบุว่า ที่ประชุมสามัญผู้ถือหุ้นประจำปี 2565 จัดขึ้นเมื่อวันที่ 26 เม.ย. ผ่านสื่ออิเล็กทรอนิกส์ (E-AGM) เพื่อเป็นการลดความเสี่ยงให้กับผู้ถือหุ้นจากการแพร่ระบาดของไวรัสโควิด-19 มีมติอนุมัติงบการเงินปี 2564 และอนุมัติจ่ายเงินปันผลงวดผลงานครึ่งปีหลัง ปี 2564 ในอัตราหุ้นละ 0.17 บาท ส่งผลให้ทั้งปี 2564 บริษัทฯ จ่ายเงินปันผลรวมในอัตราหุ้นละ 0.29 บาท
โดยกำหนดรายชื่อผู้ถือหุ้นที่มีสิทธิ์รับเงินปันผล (Record Date) ในวันที่ 6 พ.ค. 2565 และเตรียมรับเงินปันผลในวันที่ 25 พ.ค.2565 ถือเป็นการตอกย้ำการเป็นหนึ่งในหุ้นที่เติบโตและให้ผลตอบแทน (Dividend Yield) ที่แข็งแกร่งเสมอมา SCM พร้อมเดินหน้าขยายธุรกิจทั้งในและต่างประเทศ เพื่อสร้างการเติบโตอย่างยั่งยืนในอนาคต